ಜಿಇ 225 ಮೇನ್ಫ್ರೇಮ್ ಕಂಪ್ಯೂಟರ್ ವಿನ್ಯಾಸಕಾರ ಅರ್ನಾಲ್ಡ್ ಸ್ಪೀಲ್ಬರ್ಗ್ ನಿಧನ ಲಾಸ್ ಏಂಜಲೀಸ್: ಚಲನಚಿತ್ರ ನಿರ್ಮಾಪಕ ಸ್ಟೀವನ್ ಸ್ಪೀಲ್ಬರ್ಗ್ ಅವರ ತಂದೆ ಮತ್ತು ಜಿಇ 225 ಮೇನ್ಫ್ರೇಮ್ ಕಂಪ್ಯೂಟರ್ ವಿನ್ಯಾಸಕಾರಲ್ಲಿ ಒಬ್ಬರಾದ ಅರ್ನಾಲ್ಡ್ ಸ್ಪೀಲ್ಬರ್ಗ್103 ಅವರು ಮಂಗಳವಾರ ನಿಧನರಾದರು. ಲಾಸ್ ಏಂಜಲೀಸ್ನಲ್ಲಿ ಅರ್ನಾಲ್ಡ್ ಸ್ಪೀಲ್ಬರ್ಗ್ ವಯೋಸಹಜವಾಗಿ ನಿಧನರಾಗಿದ್ದಾರೆ ಎಂದು ಅವರ ಮಕ್ಕಳು ತಿಳಿಸಿದ್ದಾರೆ. 1950ರ ಅವಧಿಯಲ್ಲಿ ಸ್ಪೀಲ್ಬರ್ಗ್ ಮತ್ತು ಚಾರ್ಲ್ಸ್ ಪ್ರಾಪ್ಸ್ಟರ್ ಅವರು ಜನರಲ್ ಎಲೆಕ್ಟ್ರಿಕ್ ಕಂಪನಿಯಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾಗ ಜಿಇ 225 ಮೇನ್ಫ್ರೇಮ್ ಕಂಪ್ಯೂಟರ್ ಅನ್ನು ವಿನ್ಯಾಸಗೊಳಿಸಿದರು. ಇದೇ ಮುಂದಿನ ದಿನಗಳಲ್ಲಿ ವಿವಿಧ ರೀತಿಯಲ್ಲಿ ಕಂಪ್ಯೂಟರ್ ವಿನ್ಯಾಸದ ಅಭಿವೃದ್ಧಿಗೆ ಪೂರಕವಾಯಿತು.